CELEX: 62010CN0210
Language: et
Date: 2010-05-03 00:00:00
Title: Kohtuasi C-210/10: Eelotsusetaotlus, mille on esitanud Hajdú-Bihar Megyei Bíróság (Ungari) 3. mail 2010 — Márton Urbán versus Vám- és Pénzügyőrség Észak-alföldi Regionális Parancsnoksága

17.7.2010   
            
            
               ET
            
            
               Euroopa Liidu Teataja
            
            
               C 195/7
            
         Eelotsusetaotlus, mille on esitanud Hajdú-Bihar Megyei Bíróság (Ungari) 3. mail 2010 — Márton Urbán versus Vám- és Pénzügyőrség Észak-alföldi Regionális Parancsnoksága
   (Kohtuasi C-210/10)
   2010/C 195/11
   Kohtumenetluse keel: ungari
   
      Eelotsusetaotluse esitanud kohus
   
   Hajdú-Bihar Megyei Bíróság
   
      Põhikohtuasja pooled
   
   
      Kaebuse esitaja: Márton Urbán
   
      Vastustaja: Vám- és Pénzügyőrség Észak-alföldi Regionális Parancsnoksága
   
      Eelotsuse küsimused
   
   
               1.
            
            
               Kas Euroopa Parlamendi ja nõukogu 15. märtsi 2006. aasta määruse (EÜ) nr 561/2006, mis käsitleb teatavate autovedusid käsitlevate sotsiaalõigusnormide ühtlustamist ja millega muudetakse nõukogu määrusi (EMÜ) nr 3821/85 ja (EÜ) nr 2135/98 ning tunnistatakse kehtetuks nõukogu määrus (EMÜ) nr 3820/85, artikli 19 lõigetes 1 ja 4 nimetatud proportsionaalsuse põhimõttega on kooskõlas selline sanktsioonide süsteem, mis näeb nõukogu 20. detsembri 1985. aasta määruse (EMÜ) nr 3821/85 autovedudel kasutatavate sõidumeerikute kohta kõikide artiklites 13-16 sätestatud õigusnormide rikkumise korral ette ühesuguse suurusega trahvi, milleks on 100 000 forintit?
            
         
               2.
            
            
               Kas selline sanktsioonide süsteem, milles trahvisummad ei sõltu toimepandud õigusrikkumise raskusest, on kooskõlas proportsionaalsuse põhimõttega?
            
         
               3.
            
            
               Kas selline sanktsioonide süsteem, milles õigusrikkujatele ei ole ette nähtud ühtegi vastutuse välistamise tingimust, on kooskõlas proportsionaalsuse põhimõttega?
            
         
               4.
            
            
               Kas selline sanktsioonide süsteem, milles ei arvestata õigusrikkujate isikuga seotud asjaolusid, on kooskõlas proportsionaalsuse põhimõttega?